Az agrár-külkereskedelem aktívuma csökkent

A mezőgazdasági és élelmiszeripari termékek kivitelének értéke 9904 millió eurót, behozatalának értéke 7379 millió eurót tett ki 2023 első három negyedévében. Az agrár-külkereskedelem aktívuma 2525 millió euró volt, 450 millió euróval kevesebb, mint 2022 első három negyedévében. A mezőgazdasági és élelmiszeripari termékek exportértéke 0,4 százalékkal, importértéke 7,1 százalékkal nőtt 2023 első kilenc hónapjában, az egyenleg 15,1 százalékkal romlott a 2022 első három negyedévi értékhez képest.

A mezőgazdasági és élelmiszeripari termékek exportvolumene 6 százalékkal, importvolumene 6,6 százalékkal visszaesett 2023 első kilenc hónapjában.

A nemzetgazdasági export 7,2 százalékkal nőtt, az import 5,2 százalékkal mérséklődött. A mezőgazdasági és élelmiszeripari termékek részesedése a teljes nemzetgazdasági exportértékből 2023 első három negyedévében 8,8 százalék, az importértékből 7 százalék volt.

További információk e témában Az élelmiszer-gazdaság külkereskedelme, 2023. I–III. negyedév című kiadványunkban olvashatók, mely innen érhető el: 4. szám.

Sajtókapcsolat:

* +36 1 217 1011
* aki@aki.gov.hu

|  |  |
| --- | --- |
|  | © Agrárközgazdasági Intézet |

Eredeti tartalom: Agrárközgazdasági Intézet

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/9777/az-agrar-kulkereskedelem-aktivuma-csokkent/